《再和题黄免耕吟藁》
宋代·许月卿

优游一辟难赞经，仲舒师友尽时名。
已登乡国一经荐，未究天人三策情。
文定浚源虽莹彻，牧堂奕叶必敷荣。
紫阳风水深留意，磨石佳成后世评。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。